Document ID: /roh_data/filtered/fineweb-2-filterrobots_roh.jsonl.gz/67065

Roger Federer sa separa da ses trenader
- Mesemna, 9.12.2015, 7:26
Stefan Edberg n'è betg pli trenader da Roger Federer. En la proxima stagiun vegn il Svedais remplazzà cun il Croat Ivan Ljubicic.
Roger Federer ha dà enconuschent sin facebook la fin da la collavuraziun cun Edberg ed engrazià ad el per la collavuraziun dals ultims dus onns.
Planisada era l'emprim ina collavuraziun da sulettamain 1 onn. Il 2013 è Edberg vegnì engaschà sco segund trenader sper Severin Lüthi.